اینگیلتره پریمیر لیگی‌نین 37-جی توروندا "لستر"ی قبول ائدن "منچستر سیتی" 1:0 حساب‌لی غالیبیته سئوینیب.
"شهرلی‌لر" بو گؤروشده تاریخی رکوردو تکرارلاییب.
بئله کی، پپ گواردیولانین یئتیرمه‌لری آردیجیل ایکینجی مؤوسومدو کی، پریمیر لیگده کلوب‌لاری‌نین هامی‌سینی ان آزی بیر دفعه ده اولسون مغلوب ائدیب. بو ایسه 129 ایللیک رکوردون تکرارلانماسی دئمکدی. چونکی بئله بیر گؤستریجییه یالنیز "پرستون" 1988-89 و 1989-90 مؤوسوم‌لرینده ایمضا آتمیشدی.
دوننکی نتیجه ایله لیگده آردیجیل 13-جو غلبه‌سینی قازانان "منچستر سیتی" بونو ایکی دفعه باجاران ایلک کلوب اولوب. پریمیر لیگ تاریخینده آردیجیل مینیموم 13 قالیبیت عمومی‌لیکده 4 دفعه اولوب. اؤتن مؤوسوم منچستر سیتی 18 گؤروشده خال ایتیرمه‌یه‌رک، رکورد معینلشدیرمیشدی.
